stanford-oval/wikipedia huggingface dataset:
Nexus Polaris
Yleistä

Tämä levy, yhdessä Dimmu Borgirin ja Cradle of Filthin menestyksen kanssa, oli viemässä black metallia suuren yleisön suosioon tai ainakin tietoisuuteen, mutta tämä kehityskulku tyrehtyi muutaman vuoden sisällä. Seurauksena oli alalajin jakautuminen syntetisaattoreita ja melodioita hyväksi käyttäviin yhtyeisiin ja puristeihin, jotka halveksivat kyseisiä elementtejä. Puristit eivät hyväksy menestyviä tai liian melodisia yhtyeitä black metal -musiikiksi ollenkaan, pitäen Immortal/Darkthrone -tyylistä raakaa ja tyylipuhdasta tuotantoa ainoana aitona black metallina.
Albumi on todella voimakkaan melodinen ja sisältää alalajille harvinaisen taitavaa soitantaa. Tuotanto on myös aikansa moderneinta eli puhdasta eroten myös tässä suhteessa muista black metal -levytyksistä. Voima, vauhti ja pahuus pitävät levytyksen kuitenkin black metallin raameissa kokoonpanosta puhumattakaan.
Kappaleet

The Sulphur Feast – 4.10
Bizarre Cosmic Industries – 5.51
Planetarium – 4.01
The Last of Dragons – 6.28
Bringer of the Sixth Sun – 6.32
Dragonheart – 4.52
Planetary Black Elements – 5.50
Chariots of Thunder – 5.48
Kokoonpano

Nagash – laulu, bassokitara
Sarah Jezebel Deva – laulu
Blackheart – kitara
Astennu – kitara
Hellhammer – rummut
Sverd – kosketinsoitin
Kokoonpano > Muut tekijät

Siggi Bemm – tuottaja, masteroija
Mathias – äänittäjä
Flea Black – grafiikka, layout
Andreas Marschall – kansikuva
Per Heimly – valokuvat
Christophe Szpajdel – logo
Arvostelut

Allmusic (Antti J. Ravelin):
Aiheesta muualla

Nexus Polaris Discogsissa. (englanniksi)
Albumi Nexus Polaris Encyclopaedia Metallum -sivustolla (englanniksi)
Nina Williams

| Nina Williams |
| --- | --- |

Pelisarja:  Tekken
Ensimmäinen peli:  Tekken (1994)
Ääninäyttelijä  (englanti):  Ellie McBride (The Motion Picture) Lisle Wilkerson (Tekken 4) Mary Elizabeth McGlynn
Ääninäyttelijä (japani):  Yumi Tōma Minami Takayama (The Motion Picture) Atsuko Tanaka (Blood Vengeance) Yū Kobayashi (Street Fighter X Tekken)
Liikenäyttelijä:  Kumiko Kamata (Blood Vengeance)
Live-näyttelijä:  Candîce Hillebrand
Lisää peliartikkeleitavideopelien teemasivulla
Nina Williams on kuvitteellinen hahmo Tekken-videopelisarjassa. Hän, Paul Phoenix, Heihachi Mishima, Yoshimitsu ja King ovat ainoita hahmoja, jotka esiintyvät jokaisessa Tekken-pelissä. Nina esiintyy myös Tekken: The Motion Picture -animaatioelokuvassa ja Death by Degrees -pelissä. Taistellessaan Nina sekoittelee Koppo (Bone Martial Arts), salamurhaajatekniikoita ja aikidota. Hän on salamurhaaja, jolla on jokaisessa pelissä eri kohde.
Ninan sisko Anna Williams esiintyy kaikissa pelisarjan osissa lukuun ottamatta Tekken 4:ää. Sisarukset vihaavat toisiaan.
Aiheesta muualla

Nina Williams Tekkenpediassa (englanniksi)
Punanaama-aratti

| Punanaama-aratti |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Ruostearatit Hapalopsittaca
Laji::  pyrrhops
Kaksiosainen nimi
 Hapalopsittaca pyrrhops  (Salvin), 1876 
Katso myös
   Punanaama-aratti Wikispeciesissä   Punanaama-aratti Commonsissa 
Infobox OKNimi-testi OKIUCN-testi OK: 
Punanaama-aratti (Hapalopsittaca pyrrhops) on eteläamerikkalainen papukaija. Sen elinympäristö ulottuu Ecuadorin lounaisosista Perun luoteisosiin. Lajin holotyypin kuvaili Osbert Salvin Ecuadorin Santa Ritasta ja San Lucasista 1876.
Puunjalostustekniikka

Puunjalostustekniikka on tekniikan osa-alue, joka  selvittää, miten puusta tulee paperia tai vastaavaa käyttötavaraa, kuten pahvia. Aalto-yliopiston kemian tekniikan korkeakoulussa koko jalostusketjun kaikkia osia tutkitaan ja opetetaan puunjalostustekniikan laitoksessa. Puunjalostustekniikkaa opiskellaan biotuotetekniikan koulutusohjelmassa.
Aiheesta muualla

Aalto-yliopisto: biotuotekniikan koulutusohjelma (Arkistoitu – Internet Archive)
Myllyrannan tapahtumapuisto

Myllyrannan tapahtumapuisto (Myllärinpuisto, aik. Myllyniemi) on puisto Pirkanmaalla, Lempäälässä. Puisto sijaitsee Pyhän Birgitan kirkon takana, ja se on hyvän sijaintinsa takia suosittu paikka tapahtumien järjestämiseen etenkin kesäisin.
| Myllyrannan tapahtumapuisto, Myllärinpuisto> Myllyniemi |
| --- | --- |
 Yrjö Kokon muistomerkki Ajan pyörä eli Ajanki syksyllä 2020
Tyyppi:  puisto
Sijainti:  Lempäälä
Koordinaatit:  61.3146°N, 23.7485°E
Kotisivut
Historia

Myllyniemi on saanut nimensä paikalla sijainneen myllyn mukaan. Mylly on jo sittemmin purettu, mutta sen rauniot ovat vieläkin näkyvillä.
2000-luvulla puistoon alettiin kiinnittää enemmän huomiota, ja sitä alettiin kunnostaa istuttamalla puita ja lisäämällä istumapaikkoja. Vuonna 2020 puiston iso remontti valmistui, jonka yhteydessä puistoon johtavalle mäelle istutettiin kirsikkapuita, puistoon lisättiin grillipaikka sekä opastekylttejä.
Palvelut > Kesäisin

Lempäälän Jäätelökioski, paikallisten yrittäjien ylläpitämä kioski rannassa
Pop-up-minigolf, 9-ratainen minigolfrata nurmikentällä
WC-tilat, jotka ovat käytettävissä tapahtumien yhteydessä
Palvelut > Ympäri vuoden

Laituri vieraileville veneille
Myllyrannan leikkikenttä Sirvalahdentiellä
Esiintymislava
Koirien uittopaikka
Lempäälän Mielipolku, mielen rauhoittamiseen keskittynyt luontopolku
Taideteokset

Myllyrannassa sijaitsee Yrjö Kokon muistomerkki, Ajan pyörä eli Ajanki. Teoksen on suunnitellut Mikko Uotila ja se on pystytetty vuonna 2003. Teoksessa on myös kiinni Lempäälän ystävyyskunnista kertova laatta. Lisäksi Myllyrannan leikkikentän vieressä kasvaa Maailman Tammi, jonka Ympäristönsuojeluyhdistys istutti sen Riossa vuonna 1992 pidetyn ensimmäisen ympäristökongressin muistoksi.
Puiston pohjois- ja itäpäädyissä sijaitsevat opastekyltit, joissa kerrotaan ajankohtaisista tapahtumista. Lisäksi Myllyniemen myllyn raunioilla sijaitsee myllyn historiasta kertova kyltti.
Tapahtumat

Myllyranta-rock, kesän lopussa järjestettävä musiikkitapahtuma
Lempäälä-päivä, Lempäälän päivänä 9. syyskuuta järjestettävä tapahtuma
Lisäksi puistossa järjestetään usein erilaisia pientapahtumia.
Puun päivä

| Puun päivä> Arbor Day |
| --- | --- |
 Vapaaehtoisia istuttamassa puuta Minnesotassa Yhdysvalloissa.
Vietetään:  27. syyskuuta (Suomessa), 
Järjestämistiheys:  vuosittain
Liittyy:  puihin
Puun päivä on vuosipäivä, jolloin yksilöitä ja yhteisöjä kehotetaan istuttamaan puita. Suomessa puun päivä on 27. syyskuuta Vesan päivänä. Päivän tarkoitus on kiinnittää huomiota puiden ja metsien merkitykseen ja suojeluun.
Aiheesta muualla

Puun päivä 27.9.
The History of Arbor Day (Arkistoitu – Internet Archive) (englanniksi)
Nordfynin kunta

| Nordfynin kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Bogense
Hallinto:  
 – Pormestari:  Morten Andersen
Pinta-ala:  
 – Kokonaispinta-ala:  452,3 km²
Väkiluku:  29 662
 – Väestötiheys:  65,6 as./km²
 
 www.nordfynskommune.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Nordfyn on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 29 662 asukasta, ja sen pinta-ala oli 452,3 neliökilometriä. Kunnan keskustaajama on nimeltään Bogense.
Kunta syntyi 1. tammikuuta 2007 Tanskan kuntauudistuksen seurauksena, jolloin entiset Bogensen, Otterupin ja Søndersøn kunnat yhdistyivät.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Klinte Sogn
02: Krogsbølle Sogn
03: Bogense Sogn
04: Nørre Sandager Sogn
05: Grindløse Sog
06: Nørre Næraa Sogn
07: Ore Sogn
08: Skovby Sogn
09: Guldbjerg Sogn
10: Ejlby Sogn
11: Melby Sogn
12: Nørre Højrup Sogn
13: Uggerslev Sog
14: Bederslev Sogn
15: Norup Sogn
16: Hårslev Sogn
17: Særslev Sogn
18: Skamby Sogn
19: Hjadstrup Sogn
20: Otterup Sogn
21: Skeby Sogn
22: Veflinge Sogn
23: Vigerslev Sog
24: Søndersø Sogn
25: Lunde Sogn
26: Østrup Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Nordfynin kunnan kotisivut (tanskaksi)
Punaotsa-amatsoni

| Punaotsa-amatsoni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Amatsonit Amazona
Laji::  autumnalis
Kaksiosainen nimi
 Amazona autumnalis  (Linnaeus), 1758 
Katso myös
   Punaotsa-amatsoni Wikispeciesissä   Punaotsa-amatsoni Commonsissa 
Infobox OKNimi-testi OKIUCN-testi OK: 
Punaotsa-amatsoni (Amazona autumnalis) on keski- ja eteläamerikkalainen papukaija. Sen elinympäristö käsittää Keski-Amerikan Karibianmeren puoleisen rannikon Itä-Meksikosta Kolumbiaan, sekä Etelä-Amerikan luoteisosan. Siitä tunnetaan neljä alalajia. Lajin holotyypin kuvaili Carl von Linné eteläisestä Meksikosta 1758.
Necropsy

Necropsy on vuonna 1987 perustettu lahtelainen death metal -yhtye. Vuonna 1994 bändi jäi 14 vuoden tauolle. Loppuvuodesta 2008 perustajajäsen Janne Kosonen kokosi yhdessä veljensä Tero Kososen kanssa bändin uudelleen.
Jäsenet

Janne Kosonen - kitara (1987-1994, 2008-)
Sami Heinonen - kitara (2012-)
Tero Kosonen - laulu (1991-1994, 2008-)
Ville Vartiainen - basso (2008-)
Hannu Väänänen - rummut (2008-)
Jäsenet > Entiset jäsenet

Aatu Holma - kitara
Tommi Tanskanen - kitara
Taito Soramäki - rummut
Toni Rahkonen - basso
Ville Raitio - rummut
Jari Louhiniitty- basso
Ari Rytkölä - laulu
Jukka Väänänen - rummut
Mikko Kaven - laulu
Diskografia

|  |
| --- | --- | --- |
| Mental Disturbance | Demo | 1989 |
| Curse | Demo | 1990 |
| Indigestion | Demo | 1990 |
| Promo '91 | Demo | 1991 |
| Another World | Demo | 1991 |
| Go All the Way of Flesh | Demo | 1992 |
| Never to Be Forgotten (Seraphic Decay Records) | EP | 1992 |
| Necropsy/Demigod (Seraphic Decay Records) | Split LP | 1992 |
| Promo '93 | Demo | 1993 |
| Bloodwork (Tritonus Records) | LP | 2011 |
| Tomb of the Forgotten - The Complete Demo Recordings  (Century Media Records) | Kokoelma | 2013 |
| Psychopath Next Door (Xtreem Music) | EP | 2013 |
| Buried in the Woods (Xtreem Music) | LP | 2015 |
| Exitus (Xtreem Music) | EP | 2020 |
Aiheesta muualla

https://www.metal-archives.com/bands/Necropsy/9613
https://www.facebook.com/NECROPSY
Puunkorjuun nolla-alue

Puunkorjuun nolla-alue on alue, jolta puuta ei kuljetuskustannusten vuoksi kannata korjata metsäteollisuuden käyttöön. Perinteisesti nolla-alueille on pyritty metsien arvon kehittämiseksi hankkimaan mekaanista tai kemiallista puunjalostusteollisuutta.
Esimerkkejä

Kemijärvi kuului 1960-luvulla puunkorjuun nolla-alueeseen, eikä siellä kuljetuskustannusten takia kannattanut korjata puuta. Valtio kuitenkin perusti Kemijärvelle työllisyyssyistä sellutehtaan.
Metsätalouden suunnittelukomitea pohti vuonna 1961 mietinnössään metsätalouden kehittämisedellytyksiä. Mietinnössä todettiin, että metsäpolitiikan tehtävän on varmistaa raakapuu puunjalostusteollisuudelle esimerkiksi puunkorjuuta rationalisoimalla ja korjuukustannuksia alentamalla niin että nolla-alueet saataisiin tuotannolliseen käyttöön. Suunnittelukomitean mietinnössä huolestuttiin hevosten määrän vähenemisestä, ja siinä tuettiin yksityisten metsäautoteiden rahoituksen lisäämistä. Nolla-alueiden käyttöä tehostettiinkin sitten rakentamalla valtion tuella metsäautoteitä.
Nestorin palatsi

| Nestorin palatsi> Ανάκτορο του Νέστορα |
| --- | --- |
 Nestorin palatsin raunioita.
Sijainti
 Nestorin palatsi
Koordinaatit:  37°1′37″N, 21°41′41″E
Valtio:  Kreikka
Paikkakunta:  Pýlos-Néstoras, Messenia, Peloponnesos
Historia
Tyyppi:  palatsi ja kaupunki
Huippukausi:  noin. 1300–1100 eaa.
Kulttuuri:  mykeneläinen kulttuuri
Aiheesta muualla
  Nestorin palatsi Commonsissa 
Infobox OKNimi-testi OK: 
Nestorin palatsi (kreik. Ανάκτορο του Νέστορα, Anáktoro tou Néstora) eli Pyloksen palatsi, esihistoriasta puuhuttaessa yleensä vain Pylos, on mykeneläisaikaisen palatsin ja kaupungin arkeologinen kohde Messeniassa Kreikassa. Se sijaitsee Pýlos-Néstoraksen kunnassa Epáno Egklianóksen kukkulalla lähellä Chóran kaupunkia, noin 16 kilometriä pohjoiseen nykyisestä Pýloksen kaupungista.
Historia

Palatsi on rakennettu myöhäisellä pronssikaudella, tarkemmin LH IIIB -kaudella noin vuonna 1300 eaa. Se korvasi tuolloin paikalla olleen varhaisemman linnoitetun palatsin. Palatsi on nimetty Nestorin mukaan. Tämä oli kreikkalaisessa mytologiassa Pyloksen kuningas isänsä Neleuksen jälkeen ja merkittävimpiä Troijan sotaan osallistuneita sotapäälliköitä. Palatsi oli käytössä 1200-luvun eaa. ja tuhoutui tulipalossa 1100-luvun alussa eaa. Tämän jälkeen paikka hylättiin.
Palatsin löysi Konstantínos Kourouniótis vuonna 1939. Sen järjestelmälliset arkeologiset kaivaukset alkoivat vuonna 1952 Carl Blegenin johdolla.
Rakennukset ja löydökset

Palatsi on tunnetuista mykeneläisistä palatseista parhaiten säilynyt. Rakennus on ollut kaksikerroksinen. Se on muodostunut kolmesta siivestä ja käsittänyt yhteensä 105 huonetta. Pääsiiven merkittävin huone on suuri megaron tai ”valtaistuinsali”. Siivessä on myös mm. propylon, yksityistiloja, kylpyhuone, arkisto sekä lukuisia varastohuoneita. Koillis- ja lounaissiivissä on ollut työpajoja ja lisää yksityishuoneita ja säilytystiloja. Palatsi oli koristeltu lukuisin seinämaalauksin. Palatsin ympärillä on ollut pienempiä rakennuksia, alakaupunki sekä mm. tholos-hautoja.
Palatsin arkistosta on löydetty satoja lineaari-B-tauluja. Ne ovat olleet erittäin merkittäviä sekä palatsin toimintojen että lineaari-B:n ymmärtämisen kannalta.
Vuonna 2015 tutkijat löysivät palatsin läheltä 1500-luvulta eaa. peräisin olevan merkittävän haudan. Haudassa oli yli 1 400 arvokasta esinettä, mukaan lukien kultakoruja, hopeisia astioita, norsunluuesineitä sekä pronssimiekka, jossa on kullasta ja norsunluusta tehty kahva. Kyseessä on joko merkittävän sotilaan tai jopa kuninkaan hauta. Hauta ajoittuu aikaan noin 200–300 vuotta ennen myyttistä Nestoria ja tämän isää Neleusta. Monet esineistä ovat minolaista tyyliä ja kertovat palatsin ja mykeneläisen kulttuurin yhteyksistä Kreetalle.
Alueelta tehdyt esinelöydöt ovat esillä Chóran arkeologisessa museossa.
Aiheesta muualla

Kuvia tai muita tiedostoja aiheesta Nestorin palatsi Wikimedia Commonsissa
Ennallistus Nestorin palatsista pienoismallina. Chóran arkeologinen museo.
Palatsista löydetty lineaari-B-taulu.
Punaolkaorneero

| Punaolkaorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pöyhijäorneerot Synallaxis
Laji::  hellmayri
Kaksiosainen nimi
 Suballaxis hellmayri  (Reiser, 1905) 
Synonyymit
 Gyalophylax hellmayri 
Katso myös
   Punaolkaorneero Wikispeciesissä   Punaolkaorneero Commonsissa 
Infobox OKNimi-testi OKIUCN-testi OK: 
Punaolkaorneero (Synallaxis hellmayri) on Brasilian koillisosien kotoperäinen varpuslintu. Punaolkaorneero on sukunsa ainut edustaja.
Punaolkaorneerot elävät Brasilian koillisosan caatingatyyppisellä pensaikkoalueella ja laitumilla. Lajin elinympäristön ala on noin 12 500 neliökilometriä. Viime aikaiset havainnot ovat tuoneet lisävalaistusta lajin statukseen ja on havaittu sen olevan yleisempi kuin aikaisemmin otaksuttiin. Reiser kuvaili lajin holotyypin Bahian Fazenda Serrasta.
Punaolkaorneero on nimetty Carl Edward Hellmayrin kunniaksi.
Aiheesta muualla

WikiAves (kuva)
ITIS: Gyalophylax (englanniksi)
Necrophagist

| Necrophagist |
| --- | --- |

Tiedot
Toiminnassa:  1992–
Tyylilaji:  tekninen death metal
Kotipaikka:  Karlsruhe, Baden-Württemberg, Saksa
Laulukieli:  englanti
Jäsenet:  Muhammed Suiçmez, laulu, kitara   Sami Raatikainen, kitara   Stephan Fimmers, bassokitara   Romain Goulon, rummut  
Levy-yhtiö:  Relapse Records   Willowtip Records  
Aiheesta muualla
Kotisivut
Infobox OKNimi-testi OK: 
Necrophagist on saksalainen teknistä death metallia soittava yhtye. Sen ensimmäinen demo, Requiems of Festered Gore äänitettiin vuonna 1992. Demon äänityksen jälkeen suurin osa Necrophagistin jäsenistä jätti yhtyeen. Hetken aikaa ainoana jäsenenä oli turkkilaissyntyinen kitaristi-laulaja Muhammed Suiçmez. Yhtye on julkaissut kaksi täysimittaista studioalbumia. 21. helmikuuta 2006 Necrophagist ilmoitti uudesta kitaristista. Sami Raatikainen kiinnitettiin yhtyeeseen ennen kuin sen jäsenet edes näkivät häntä livenä.
Jäsenet

Muhammed Suiçmez – kitara, laulu
Sami Raatikainen – kitara
Stefan Fimmers – basso
Romain Goulon – rummut
Diskografia > Studioalbumit

Onset of Putrefaction (1999,  Willowtip Records; uusintapainos 2004)
Epitaph (2004,  Relapse Records)
Diskografia > Demot

Requiems of Festered Gore (1992)
Necrophagist (1995)
Aiheesta muualla

Yhtyeen virallinen kotisivu
Puputti

Puputti on suomalainen sukunimi. Se on peräisin Karjalan kannakselta sekä Laatokan Karjalasta, josta nimi on kulkeutunut evakkojen mukana eri puolille Suomea. Jänistä tarkoittavasta murresanasta tullut sukunimi mainitaan ensimmäisen kerran Räisälän pitäjässä 1600-luvulla.
Puputti-nimisiä ovat muun muassa:
Erkki Puputti, sanomalehti Itä-Hämeen pitkäaikainen päätoimittaja
Henri Puputti (s. 1983), pesäpalloilija
Janne Puputti (s. 1971), jalkapalloilija
Jenni Puputti (s. 1986), painonnostaja ja valmentajana
Marja-Leena Puputti (1949–2012), Kuopion kaupunginvaltuuston puheenjohtaja
Markku Puputti, lentopalloilija
Petrus Puputti (s. 1991), pesäpalloilija
Tuula Puputti (s. 1977), jääkiekkoilun olympiamitalisti
Markku Aro (s. 1950), iskelmälaulaja, oikea sukunimi Puputti
Alkuperäisen sukunimensä vaihtaneita Puputteja:
Matti Läheniemi (1861–1942), radikaali talonpoikaispoliitikko
Fiktiivisiä Puputteja:
Juppe Puputti, Tabu-televisiosarjassa esiintyvä hahmo
kirjailija Pepe Puputti, Jopet Show -televisiosarjassa esiintyvä sketsihahmo
päätoimittaja Puputti, hahmo elokuvassa Kiljusen herrasväki
Puunin kieli

| Puunin kieli |
| --- | --- |
 Puunin kielen levinneisyys
Oma nimi:  𐤃‏𐤁‏𐤓‏𐤉‏𐤌‏ 𐤐‏𐤍‏𐤉‏𐤌 dabarīm pōnīm
Muu nimi:  karthago, foinikialaispuuni
Tiedot
Alue:  Tunisia, Marokon ja Algerian rannikot, eteläinen Iberia, Malta, Länsi-Sisilia
Ajoitus:  n. 800 eaa. – 500 jaa.
Kirjaimisto:  foinikialainen kirjaimisto
Kielitieteellinen luokitus
Kielikunta:  afroaasialaiset kielet
Kieliryhmä:  seemiläiset kielet keskiseemiläiset kielet
ISO 639-3:  xpu
 Ohje 
Puunin kieli (𐤃‏𐤁‏𐤓‏𐤉‏𐤌‏ 𐤐‏𐤍‏𐤉‏𐤌, dabarīm pōnīm) on seemiläisiin kieliin kuulunut kuollut kieli. Kieltä puhuivat puunilaiset Pohjois-Afrikassa Välimeren rannoilla ja saarilla.
Puunin kieli kehittyi foinikian kielestä Foinikian merentakaisissa siirtokunnissa, pääasiassa Karthagossa. Sitä kirjoitettiin foinikkialaisen kirjaimiston variantilla. Kieli tunnetaan muun muassa kaiverruksista. Plautuksen näytelmässä Poenulus on joitakin vuorosanoja puunin kielellä.
Vuonna 1565 esitettiin ensimmäisen kerran, että puunin kieli olisi vaikuttanut moderniin maltan kieleen. Tämä teoria on nykyään pitkälti hylätty.
Fonologia

|  |  | Labiaali | Alveolaari | Palataali | Velaari | Uvulaari | Faryngaali | Glottaali |
| --- | --- | --- | --- | --- | --- | --- | --- | --- |
| Nasaali | Nasaali | m | n |  |  |  |  |  |
| Klusiili | Norm. | p | b | t | d |  | k | g | q |  | ʔ |
| Klusiili | Emf. |  | tˤ |  |  |  |  |  |
| Frikatiivi | Norm. |  | s | ʃ |  |  | ħ | ʕ | h |
| Frikatiivi | Emf. |  | sˤ |  |  |  |  |  |
| Lateraali | Lateraali |  | l |  |  |  |  |  |
| Tremulantti | Tremulantti |  | r |  |  |  |  |  |
| Puolivokaali | Puolivokaali | w |  | j |  |  |  |  |
Lähde:
Puranen

Puranen on seuraavien henkilöiden sukunimi:
Anna Puranen (1885–1964), lyseon lehtori, rehtori ja runoilija
Antero Puranen (s. 1952), keihäänheittäjä
Erkki Puranen (1921–1979), psykologi ja suomentaja
Jorma Puranen (s. 1951), valokuvataiteilija
Lauri Puranen (s. 1959), kenraalimajuri
Leena Puranen (s. 1986), jalkapalloilija
Maunu Puranen (1914–1999), geofyysikko, professori
Perttu Puranen (s. 1970), kenttäratsastaja
Tapani Puranen (s. 1957), säveltäjä
Väinö Puranen (1902–1978), maanviljelysneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nassau

| Nassau Nassau |
| --- | --- |
 East Bay Street
 fiNassau 
 25°04′01″N, 77°19′59″W 
Valtio:  Bahama
Saari:  New Providence
Perustettu:  1656
Korkeus merenpinnasta:  10 m
Väestö
Väkiluku (2010):  246 329
Muuta
Motto:  Forward, Upward, Onward, Together
 www.nassauparadiseisland.com 
Atlantis Paradise Island
Nassau on Bahaman pääkaupunki. Nassau sijaitsee Bahamasaarten New Providence -pääsaarella. Se on maan suurin kaupunki ja talouselämän ja kulttuurin keskus. Vuoden 2010 väestönlaskennan mukaan kaupungin väkiluku oli 246 329.
Historia

Britit perustivat Nassaun 1600-luvun puolessavälissä nimellä Charles Towne, ja se nimettiin uudelleen vuonna 1695 Vilhelm III Oranialaisen mukaan (engl. William III of Orange-Nassau). 1700-luvulla kaupunki oli suosittu merirosvojen, erityisesti Mustaparran, piilopaikka. 1700-luvun lopulla espanjalaiset yrittivät valloittaa kaupungin useasti, ja vuonna 1776 se oli lyhyen aikaa yhdysvaltalaisten vallankumouksellisten hallussa.
Ilmasto

Nassaussa on Köppenin ilmastoluokituksen mukaan trooppinen ilmasto. Vuoden keskilämpötila on 24,6 °C. Lämpimin kuukausi on elokuu, jolloin keskimääräinen lämpötila on 28,0 °C. Kylmintä on tammikuussa, jolloin keskimääräinen lämpötila on 21,0 °C. Sadekausi kestää toukokuusta lokakuuhun. Sateisinta on kesäkuussa, jolloin sataa keskimäärin noin 220 millimetriä. Kuivin kuukausi on maaliskuu, jolloin sataa keskimäärin noin 30 millimetriä. Vuosittainen sadanta on noin 1 240 millimetriä.
Sisarkaupungit

Nassaulla on kolme sisarkaupunkia Yhdysvalloissa:
Albany, New York
Detroit, Michigan
Winston-Salem, Pohjois-Carolina
Aiheesta muualla

Kuvia tai muita tiedostoja aiheesta Nassau Wikimedia Commonsissa
Norbert Darabos

| Norbert Darabos |
| --- | --- |
 Darabos huhtikuussa 2012.
Itävallan puolustus- ja urheiluministeri
 11.1.2007–11.3.2013  
Edeltäjä:  Günther Platter
Seuraaja:  Gerald Klug
Henkilötiedot
Syntynyt: 31. toukokuuta 1964 (ikä 60) Wien
Ammatti:  poliitikko
Tiedot
Puolue:  SPÖ
Norbert Darabos (s. 31. toukokuuta 1964 Wien) on itävaltalainen poliitikko, joka toimi Itävallan puolustus- ja urheiluministerinä vuosina 2007–2013. Darabos on Itävallan sosiaalidemokraattisen puolueen (SPÖ) jäsen. Hän on naimisissa ja hänellä on kaksi lasta.
Koulutus

Darabos on valmistunut Wienin yliopistosta, jossa hän opiskeli historiaa ja valtio-oppia vuosina 1982–1988. Hän suoritti siviilipalveluksen (saks. Zivildienst) vuonna 1987.